પ્રથમ બનાવમાં અમરેલી તાલુકાનાં ચિતલ ગામ નજીક આવેલ જસવંતગઢ ગામનીસીમમાં રાંઢીયા જવાના માર્ગ ઉપર આવેલ વાડીમાં ગત તા.10/9 નાં રોજ રાત્રીનાં સમયે વાડી માલીક સાગરભાઈ અરવિંદભાઈ માંગરોળીયા નામનાં રપ વર્ષિય ખેડૂત પોતાની વાડીમાં વાવેલા કપાસમાં પાણી વાળવા માટે ગયેલા તે દરમિયાન 4 જેટલા અજાણ્‍યા ઈસમો હાથમાં ત્રિકમ, કોદાળી તથા લાકડી, પાઈપ જેવા હથીયારો સાથે આવી ખેડૂત યુવકને માથાનાં ભાગે તથા ડાબા હાથે ઈજા કરી, આડેધડ માર મારી ખેડૂતનાં મોબાઈલ ફોન નંગ-રની લૂંટ કરી અંધારામાં નાશી ગયા હતા. બાદમાં ઘવાયેલા ખેડૂતને સારવાર માટે દવાખાને ખસેડાતાં માથાનાં ભાગે તથા જમણા હાથનાં ભાગે ફેકચર થતાં આ અંગે અમરેલી તાલુકા પોલીસમાં ફરિયાદ નોંધાઈ છે.